Vauva – Blogit | big mamas home – 5 hyvää juttua juuri nyt
klo 14:04 | 6.3.2018
Koska välillä on hyvä muistaa, mitä kaikkea hyvää tapahtuu omassa elämässä juuri nyt.
Lapset ovat toki yleisesti elämän suola ja valo, mutta meidän tytöt ovat juuri nyt aivan parhaassa iässä. Kaksivuotiaan suusta tulee päivittäin letkautuksia, joille nauretaan vedet silmissä ja bebe oppii koko ajan uutta. Nyt pyöritään ja maistellaan ruokia, kohta sitä ryömitään.
Oivalsin hetki sitten, miten mahtavia tyyppejä minulla on ympärilläni. Olen onnistunut löytämään itselleni toinen toistaan upeampia ystäviä. Olen todella onnekas.
3. Alkava kevät
Olen kesäihminen, mutta kevät on ehdottomasti suosikki vuodenaikani. Lisääntyvä valo ja lämpö, heräilevä luonto ja se, että kesä on kokonaan edessäpäin, saavat olon kevyeksi ja iloiseksi. Olemme siis vuoden parhaan ajan kynnyksellä.
4. Valoa tunnelin päässä
Vauvan ensimmäisiä kuukausia on varjostanut synkkä ajan jakso, josta kerron teille lisää myöhemmin. Nyt nautin kuitenkin valosta tunnelin päässä. Olemme taas selviämässä yhdestä vaikeudesta.
5. Mammaloma
Tuntuu, että tällä toisella kertaa olen päässyt paljon paremmin sisälle tähän mammalomailuun. Esikoisen kanssa käperryin siihen vauvakuplaan ja vauvaan. Nyt meidän päivissä on muutakin sisältöä, kuten iltapäiväteetä ystävän kanssa. Ja silti pystyn nauttimaan tästä vauva-ajasta ihan täysillä.
Mitkä ovat niitä teidän hyviänne just nyt?
klo 20:50 | 7.3.2018
Ihana, aurinkoinen sinä!💖 nuo lasten letkautukset on kyllä aina niin hauskoja ja niiden kautta näkee itsekin monet asiat ihan uudessa valossa 😄 huomenna nähdään!✨
http://www.pinjasblog.com
klo 8:28 | 11.3.2018
Ne on aivan parhaita! Nyt me ollaan naurettu kuppimunalle. 😂
klo 14:04 | 5.3.2018
*Kaupallisessa yhteistyössä Jollyroom
Olen jo pidemmän aikaa pinnaillut Pinterestissä ihania lastenhuonekuvia, joissa on pystytettynä tiipii. Kankainen teltta onkin ollut yksi sisustushaaveistani tulevaan lastenhuoneeseen. Tiipiissä lasten olisi varmasti ihana leikkiä ja lueskella. Ehkä äitikin voisi livahtaa sinne välillä piiloon.
By Pinjan lastenkoru saatu.
Kiitos Jollyroomin ja heidän kautta tulleen projektin, meille tuli tiipii olohuoneeseen. Koska teltta ei ollut mikään ihan pieni ja se tulisi selkeästi näkyvälle paikalle, minulle oli ehdottoman tärkeää, että se olisi rauhallisen värinen.
Kaksiossa tila tuntuu välillä loppuvan aikuisten ja lasten kanssa. Välillä tuntuu, että tarvitsisin lumikolan päästäkseni kulkemaan lattiaa peittävien lelujen lomasta. Haaveissa siintää se lastenhuone, jonne lelut olisi mahdollista saada omille paikoilleen ja järjestykseen. Kunnon lelulaatikko auttaa onneksi pitämään lelut suurimman osan aikaa järjestyksessä. Paitsi silloin, kun taapero tyhjentää laatikon mennäkseen itse sinne.
Kun Minituden tiipii tuli meille ja Little E sen ensimmäistä kertaa näki, niin hän teki muuttoilmoituksen saman tien. Mummin kanssa naurettiin, että meidän esikoista ei enää muualla nähdäkään. Ja kyllä, teltassa hengaillaan ihan päivittäin. Kaikki lego-leikit ovat siirtyneet pääsääntöisesti telttaan, jonne kannetaan myös tyynyjä ja torkkupeittoja.
Järjestyksen ylläpitämiseen auttoi Alice and Foxin-säilytyspenkki. Voin kertoa, että iso, kannellinen lelulaatikko tekee oikeasti ihmeitä. Olohuoneen yleisilme on levollisempi, kun lelut saa kannen alle piiloon. Kun muutamme isompaan niin teltta, kuin lelulaatikkokin siirtyvät lastenhuoneeseen.
Näissä kuvissa vilahtavat myös Alice and Foxin päiväpeitto ja pahviset matkalaukut, joista lisää viikon loppupuolella omassa postauksessaan.
*Postauksessa mainitut tuotteet saatu bloginäkyvyyttä vastaan.
klo 18:26 | 5.3.2018
Aivan ihana tuo tiipii. Varmasti mieluisa perheen pienimmille :)
klo 21:37 | 5.3.2018
Eikö ole? :) Kuopuksella ei ole vielä mielipidettä, mutta esikoinen tykkää kovasti omasta majasta, jossa leikkiä legoilla.
Erika H / ig:epssu
Oi että on kaunis tiipii ja ihanaa että E on tehnyt muuttoilmoituksensa ja majoittunut sinne itse!
klo 21:39 | 5.3.2018
Se on tosiaan ihana. Little E varmaan nukkuisikin teltassa, jos saisi.
klo 22:04 | 4.3.2018
Paras lounas: Lauantaina Harun sushibuffet Saippuakuplia olohuoneessa-blogin Hannan kanssa. Olipa taas hyvää.
klo 14:34 | 2.3.2018
Bebiboo unipesä saatu bloginäkyvyyttä vastaan.
Millaisia nukkumajärjestelyjä teillä oli kotona ensimmäisten kuukausien aikana?
klo 20:34 | 2.3.2018
Meillä oli esikoisen vauva-aikaan samantyylinen sänky lainassa. Tykkäsin kyllä :) Nyt toisen lapsen kanssa on nukkunut vain kainalossa sekä päivisin myös meidän parisängyssä :)
klo 21:35 | 5.3.2018
Ensisänky on kyllä ollut ihan loistava apu näinä ensimmäisinä kuukausina.